# אנחנו לא מוכנים לזה

הם שוב הגיעו: הפולשים המעיקים ביותר בעולם. לא, אין הכוונה למין פולש של חייזרים מכוכב רחוק, או למגפה חדשה ומסתורית – אנחנו מתכוונים לחגים. הדודים. הדודות. האחיינים. בני הדודים. וההורים, הו, ההורים. יש לנו רק עצה אחת יעילה באמת להתמודדות עם כל זה: השנה, מתחת לשולחן החג, אחזו בידכם ספר. ראו בזאת פעולה חתרנית ומהפכנית של ממש! אם וכאשר אחד הדודים ישאל אתכם בדיוק את השאלה שאתם שונאים יותר מכל (איך יש להם כישרון לזה!), או אז מישכו בכתפיכם והישאבו הישר לפרק הבא בספר שאתם קוראים. יש שיקראו לזה מיזנתרופיה – אנחנו קוראים לזה הישרדות. ואם עוד לא בחרתם את הספר הנכון, אל תשכחו שמבצע החג שלנו בעיצומו! מרגע זה ועד 24 בספטמבר תוכלו לרכוש כל ספר ב־20 אחוזי הנחה, בחנות ובאתר. אז יאללה, שתהיה שנה טובה, שנה של ספרים טובים.

לרכישה באתר

# הרומן הלסבי הראשון

״ידיה ליטפו את גופי ולהט איום ומוזר עלה בעורקי לבלבל את מוחי ... אז הרכינה ראשה אליי לנשק את שפתיי, ואני שכחתי עולם ומלואו...״ כך מתואר תחילת הקשר הרומנטי בין גיבורת הרומן ואחת מאהובותיה. הספר האמיץ הזה, שנחשב לרומן הלסבי הראשון שראה אור בעברית, יצא בהוצאה עצמית כבר ב־1961. הוא חתום בשם העט ש.ר.ב, אך נכתב למעשה בידי הסופרת והציירת רינה בן מנחם. ״הצלע: או יומנה של הצלע ה־13״ הוא הרומן השני של בן מחנם, לפניו יצא ״הדווקאים״ – שנחשב לרומן הלהטב״י הראשון בעברית. החלוציות של המחברת ראויה לציון, לא רק מפני שהעזה להוציא לראשונה כתבים שעסקו מפורשות באהבה ובמין הומוסקסואלים, היא גם התעקשה ועשתה זאת בכוחות עצמה, לאחר סירובים ועלבונות שספגה מהוצאות לאור, והתעלמות כמעט מוחלטת של הממסד הספרותי. כתבת שער סנסציונית במגזין ״העולם הזה״ טרפה את הקלפים והפכה אותו בין לילה להצלחה מסחררת, בעיקר בשל יצר המציצנות שהתעורר בקהל הרחב. הרומן האחרון בטרילוגיה, ״הפרחחית״ ראה אור שנתיים לאחר מכן. אך לא הצליח לשחזר את הבאז התקדימי של קודמיו. שלושת הספרים, אגב, קובצו יחדיו וראו אור במהדורה חדשה ב־2019 – נגד רצונה של הכותבת, שהלכה לעולמה ב־2004 לאחר שהתכחשה מכל וכל ליצירותיה.

אל תשכחו: כדי להמשיך לקבל את המגזין השבועי שלנו באופן קבוע, יש להירשם לרשימת התפוצה.
← להרשמה למגזין השבועי

# עברית למשכילים

אמצע המאה השמונה עשרה סימנה את ראשית תקופת ההשכלה היהודית, ואולי מסיבה זו עלה גם הצורך בלימודי עברית מסודרים. הספר שלפנינו, ״מורה תלמידים״, הוא מדריך דקדוק ולימוד עברית (באנגלית) שראה אור בהוצאת קיימברידג׳ בשנת 1757. מחבר הספר ישראל ליונס (Lyons, 1700-1779) היה מורה לעברית באוניברסיטה, ותרם רבות לתחום בארצו, כולל פסוקים עבריים שכתב לכרך האלגיות בהלווייתה של המלכה קרוליין. הספר הזה, שהוא גם פריט יפהפה עם כריכת עור וריח מופלא, בדיוק כמו שאתם מדיימנים, מלא בטבלאות נטיית הפועל, הסברים על שיטות הגייה וניקוד, ועוד שיעורים בעברית שאינם שונים מאוד משיעורי הלשון שלמדנו בבית הספר. העותק המסוים הזה מלא גם בהערות בכתב ידו של התלמיד המקורי, אי אז באנגליה הישנה. את ״מורה תלמידים״, ועוד ספרים רבים אחרים, תוכלו למצוא במכירה הפומבית החדשה שלנו שתתקיים ב־28 בספטמבר ומוקדשת כולה לפריטים נדירים. מומלץ מאוד להציץ:
לקטלוג המכירה הפומבית

# אבות אבותינו

היום לפני 121 שנים, ב־19 בספטמבר 1904, נולד אבות ישורון, אחד החשובים והטובים שבמשוררנו, ששיריו מעבירים רטט צמרמורת במעלה גופנו בכל קריאה וקריאה. לכבוד לידתו אנו מביאים לכם את אחד משיריו היפים, הלקוח מהקובץ ״אין לי עכשיו״ (הקיבוץ המאוחד, 1992), והמהדהד את חיינו גם היום. שתהיה שבת של מנוחה.

10 שאלות ספרותיות מי כתבה את הספר ״21 מכתבים לפנחס שדה״, המבוסס על מכתבי האהבה שלה אליו? מה שמו האמיתי של הסופר שחתם על ספריו ״מנדלי מוכר ספרים״? מה שם העט של הסופר האנגלי אריק ארתור בלייר? באיזה ספר כל הגברים היהודים נקראים רפי? מה שמותיהן הפרטיים של האחיות ברונטה? על איזה מחזה מבוסס הסרט ״10 דברים שאני הכי שונאת אצלך״? על רקע איזה אירוע היסטורי מתרחש הספר ״המרגל שלא ייאמן״ מאת דניאל סילבה? באיזה רומן דיסטופי מופיעה הסיסמה ״Make America Great Again״? לפי המשורר פול ואלרי, השיר הוא היסוס בין שני דברים. מהם? השלם את השורה: ״אדם זקן מה יש לו בחייו? הוא קם בבוקר...״
לתשובות באתר

greenbrothers.co.il | ידידיה פרנקל 39, תל אביב | 03-5238501
לחצו כאן אם אתם רוצים לקבל פחות מיילים - Manage Preferences לחצו כאן אם אתם רוצים להפסיק לקבל מיליים -